**Pályázati felhívás**

**Pér Község Önkormányzata pályázatot hirdet a településen székhellyel vagy telephellyel rendelkező és működő alapítványok, egyesületek és egyházak részére (továbbiakban: civil szervezetek) céljellegű, vissza nem térítendő pénzbeli önkormányzati támogatásra.**

**1. A pályázat célja:**

A pályázat célja a helyi civil szervezeteknek az önkormányzat feladatkörébe tartozó vagy ahhoz kapcsolódó, a helyi közösség érdekeit szolgáló tevékenységek ellátásának támogatása, a működési költségekhez, illetve programok megvalósításához történő hozzájárulás útján.

**2. Támogató megnevezése:**

Pér Község Önkormányzata 9099 Pér, Szent Imre u. 1.

**3. A támogatás jellege:**nyílt pályázat

**4. A pályázat benyújtására jogosultak meghatározása:**

Pályázat benyújtására jogosult Pér község közigazgatási területén működő, ott székhellyel vagy telephellyel rendelkező civil szervezet.

**5. A pályázat benyújtásának módja**:

Pályázat benyújtására a felhíváshoz mellékelt igénylő lapon van lehetőség. Az igénylő lap letölthető a [www.per.hu](http://www.per.hu) weboldalról vagy személyesen beszerezhető a Pér Község Önkormányzatánál 9099 Pér, Szent Imre u. 1. szám alatt.

**6. Az igénylő laphoz csatolni kell az alábbi dokumentumokat**:

1. A civil szervezet bírósági bejegyzéséről a végzés
2. Alapszabály
3. Előző évi tevékenységről a beszámoló
4. Az önszerveződő közösség által pályázott összeg felhasználásának a tervezetét, költségvetését
5. Azon szervezetek esetében, melyek már korábban is részesültek támogatásban és előző években a dokumentumaikat már beadták, nyilatkoznak arról, hogy azokban változás nem volt, a bírósági végzést és az alapszabályt ismételten már nem kötelező benyújtani.

**7. Költségvetési támogatás abban az esetben biztosítható, ha a támogatási igény benyújtója**

1. megfelel a pályázati felhívásban foglalt feltételeknek, továbbá
2. megfelel a rendezett munkaügyi kapcsolatok követelményeinek;
3. jogi személy vagy jogi személyiséggel nem rendelkező más szervezet esetén átlátható szervezetnek minősül;
4. nincs esedékessé vált és még meg nem fizetett köztartozása;
5. nem merülnek fel összeférhetetlenségi és kizáró okok a pályázónál vagy annak ügyvezető vagy képviseleti szervénél.

**8. A pályázat benyújtásának határideje:**

A pályázatot **Pér Község Önkormányzata** (9099 Pér, Szent Imre u. 1.) részére címezve, lezárt borítékban, postai úton vagy személyesen, legkésőbb **2023. február 15-én 16.00 óráig** lehet benyújtani.

**9. A pályázattal kapcsolatos hiánypótlás lehetősége:**

A pályázat hiányossága esetén egy alkalommal hiánypótlási felhívás kerül kibocsátásra. A hiánypótlás határideje: 2023. február 22.

**10. A pályázatok elbírálásának határideje, a pályázat eredményéről történő értesítés módja és határideje:**

A pályázatokat a Képviselő-testület bírálja el, legkésőbb 2023. március 15-ig. A polgármester a pályázót 8 munkanapon belül írásban értesíti a döntésről.

**11. Pályázattal kapcsolatos tájékoztatás:**

A pályázattal kapcsolatban tájékoztatást Surányi-Neuperger Diána ad a +36 20 316 7500-as telefonszámon, e-mailben (palyazat@per.hu)  vagy személyesen a Polgármesteri Hivatalban ügyfélfogadási időben.